Hjartaknúsarinn og Íslandsvinurinn Robin Bengtsson tekur þátt á ný . Getty Sænska ríkissjónvarpið kynnti í morgun hverjir munu taka þátt í Melodifestivalen , sænsku undankeppninni fyrir Eurovision , á næsta ári . Í hópi þátttakenda eru þrír sem hafa áður keppt fyrir hönd Svíþjóðar í Eurovision . Hjartaknúsarinn Robin Bengtsson , sem var fulltrúi Svía árið 2017 með lagið I Can‘t Go On , tekur þátt að nýju en hann mun syngja lagið Take a Chance . Bengtsson hafnaði í fimmta sæti Eurovision árið 2017 en þá fór keppnin fram í Úkraínu . Annar fyrrverandi fulltrúi Svíþjóðar sem tekur þátt í Melodifestivalen á næsta ári er Anna Bergendahl . Hún söng lagið This Is My Life árið 2010 , en hún komst þá ekki upp úr undanúrslitariðlinum sem þótti mikill skandall í Svíþjóð , enda fáar þjóðir sem leggja jafnmikið í keppnina og einmitt Svíar . Hún syngur nú lagið Kingdom Come . Þá má einnig nefna söngkonuna Nanne Grönvall sem flytur lagið Carpool Karaoke . Hún er margreynd í sænsku söngvakeppninni og kom fram með sveitinni One More Time árið 1996 og laginu Den vilda . Íslendingar kannast vel við það lag þar sem Dansaðu vindur í flutningi Eivarar Pálsdóttur er íslensk útgáfa af laginu . Alls taka 28 lög þátt í Melodifestivalen að þessu sinni . Verður keppt í fjórum undanúrslitariðlum , auk þess að nokkur lög , sem ekki komust beint í úrslit , fá annað tækifæri í sérstökum þætti . Úrslitakövldið fer svo fram 7. mars 2020 . Robin Bengtsson mun flytja framlag Svía í Eurovision í Kænugarði í maí en hann bar sigur úr býtum í Melodifestivalen .